
Vienotās neatliekamās medicīniskās palīdzības un katastrofu medicīnas vadības informācijas sistēmas attīstība (2. kārta)

Projekta apraksts (kopsavilkums)

Projekta mērķi
1. Pilnveidot sadarbību ar citiem operatīvajiem dienestiem.
2. Sadarbībā ar citām veselības nozares institūcijām uzlabot  Neatliekamās medicīniskās palīdzības (turpmāk – NMP)  sniegšanas operativitāti un pilnveidot NMP sniegšanas kvalitāti. 

Darbības projekta mērķu sasniegšanai

[bookmark: _Hlk90632085]Lai sasniegtu projekta "Vienotās neatliekamās medicīniskās palīdzības un katastrofu medicīnas vadības informācijas sistēmas attīstība (2. kārta)" (turpmāk – projekts) mērķi – pilnveidot sadarbību ar citiem operatīvajiem dienestiem –, ir jānodrošina Vienotās neatliekamās medicīniskās palīdzības un katastrofu medicīnas vadības informācijas sistēmas (turpmāk – sistēma) integrācija ar Operatīvo dienestu Vienotā kontaktu centra platformu (turpmāk – "112" platforma) koplietošanas risinājumiem, kā arī integrācija ar citu operatīvo dienestu informācijas un komunikācijas tehnoloģiju (turpmāk – IKT)  risinājumiem. 
Projekta "Vienota kontaktu centra platforma operatīvo dienestu darba atbalstam un publisko pakalpojumu piegādei" (turpmāk –  "112" projekts) un projekta ietvaros ir plānots izveidot integrētu operatīvo dienestu IKT risinājumu kopumu – "112" platformu, tai skaitā:
1) pilnveidot operatīvā režīma datu apmaiņu starp sistēmu un "112" platformas izsaukuma pieņemšanas un resursu pārraudzības funkcionalitāti ("112" platformas koplietošanas risinājums). Funkcionalitātes pilnveides mērķis ir optimizēt "112" platformas koplietošanas risinājumu un sistēmas sadarbību operatīvajā režīmā, tā ietvaros nodrošinot arī sistēmas izsaukumu apstrādes funkcionalitātes pilnveidošanu; 
2) pilnveidot operatīvā režīma datu apmaiņu starp sistēmu un ģeogrāfiskās informācijas sistēmām (turpmāk – ĢIS). Pilnveides mērķis ir nodrošināt NMP dienesta resursu atainošanu un vadību ĢIS, kā arī nodrošināt iespēju pie tā integrēties operatīvo dienestu mobilās pārvaldības lietojumprogrammatūrai.
Lai sasniegtu projekta mērķi  – sadarbībā ar citām veselības nozares institūcijām uzlabot  NMP  sniegšanas operativitāti un pilnveidot NMP sniegšanas kvalitāti –, ir jāattīsta un jāpaplašina esošās sistēmas funkcionalitāte, lai uzlabotu sniegtā NMP pakalpojuma operativitāti un kvalitāti. Lai sasniegtu minēto mērķi, ir paredzēts:
1) optimizēt procesus, kuros algoritms ir noteikts, balstoties uz iepriekšējās pieredzes analīzi, pakāpeniski pielāgojot šos algoritmus tālākas pieredzes analīzē un izmantojot mašīnmācīšanās metodes, kas analizē vēsturiskos datus ar vairākām matemātiskās statistikas metodēm un sniedz piedāvājumus lietotājam par visoptimālākajām darbībām atbilstoši procesam;
2) nodrošināt datu apmaiņu ar visām ārstniecības iestādēm, tādējādi nodrošinot pilnveidotā koplietošanas risinājuma izmantošanu elektroniskai datu apmaiņai ar visām ārstniecības iestādēm, kurās nogādā NMP pacientus. Projekta ietvaros arī ir plānota koplietošanas risinājuma pilnveide, balstoties uz pilotprojektā identificētajām attīstības nepieciešamībām;
3) attīstīt operatīvo dienestu mobilās pārvaldības lietojumprogrammatūru. Lietojumprogrammatūru ir paredzēts integrēt ar NMP dispečerizācijas risinājumu un ĢIS, kā ietvaros ar centrālajām sistēmām notiks navigācijas, operatīvās pārvaldības datu u. c. datu apmaiņa;
4) iegādāties operatīvo dienestu mobilās pārvaldības iekārtas NMP dienesta vajadzībām;
5) nodrošināt sistēmas integrāciju ar ārējām informācijas sistēmām, lai panāktu pilnīgāku medicīnas datu saņemšanu, kā arī automatizētāku rēķinu nosūtīšanu un iesniegumu apstrādi;
6) nodrošināt IKT risinājumus NMP dienesta attālinātu apmācību atbalstam;
7) pilnveidot sistēmas funkcionālos apgabalus, lai nodrošinātu NMP pakalpojuma sniegšanas un kvalitātes uzlabojumus, tai skaitā sistēmas lietojamības uzlabojumus. 
Projekta ietvaros ieviestā programmatūra (dokumentācija, pirmkods) ir pieejama visām valsts pārvaldes iestādēm atkārtotai izmantošanai un modificēšanai, kā arī paredzēts, ka atsevišķa projekta ietvaros radītā programmatūras daļa (piemēram, integrācijas funkcionalitāte) būs publiski pieejama integrāciju īstenošanai citos saistītajos IKT risinājumos.
Projekta ietvaros tiks pilnveidoti 16 publiskās pārvaldes procesi.

Projekta rezultāta rādītāji
	Nr.
p. k.
	Rezultāta rādītājs
	Mērvienība
	Sākotnējā vērtība
	Sasniedzamā  vērtība divus gadus pēc projekta beigām
	Sasniedzamā vērtība trīs gadus pēc projekta beigām

	1.
	No "112" dienesta saņemto NMP izsaukumu īpatsvars attiecībā pret visiem NMP izsaukumiem
	
procenti
	
29 %
	
99 %
	
99 %

	2.
	Procesu skaits, kuros tiek pielietotas mašīnmācīšanās tehnoloģijas
	
skaits
	
0
	
1
	
2

	3.
	Slimnīcu skaits, kuras ir integrētas ar sistēmas pilnveidoto koplietošanas risinājumu un ar kurām notiek elektroniska datu apmaiņa
	
skaits
	
3
	
10 
	
15

	4.
	Elektroniski apstrādāto iesniegumu īpatsvars (neatkarīgi no to iesniegšanas veida) par NMP sniegšanu attiecībā pret visiem iesniegumiem par NMP sniegšanu
	
procenti
	
0
	
30
	
90

	5.
	NMP personāla apmācību īpatsvars, kas nodrošinātas attālināti (attiecībā pret visām apmācībām)
	procenti
	0
	30
	50

	6.
	Uzlabota pirmās palīdzības apmācību pieejamība – elektroniskā pakalpojuma ietvaros reģistrēto kursu dalībnieku īpatsvars
	procenti
	0
	100
	100



Projekta iznākuma rādītāji

	Nr.
p. k.
	Iznākuma rādītājs
	Mērvienība
	Sasniedzamā vērtība projekta beigās

	1.
	Pilnveidoti/izveidoti publiskās pārvaldes pamatdarbības procesi
	skaits
	16

	2. 
	Automatizētas publicējamās un atjaunojamās datu kopas 
	skaits
	10

	3.
	Pilnveidoti operatīvās darbības atbalsta iekārtu komplekti
	skaits
	300

	4.
	Izveidots jauns e-pakalpojums
	skaits
	1



Projekta finansējuma kopējais apmērs ir 6 196 160 euro.
Projekta īstenošanas laiks ir 41 mēnesis.
Papildu platformas uzturēšanas izmaksas ir 948 500 euro gadā.

Saistība ar iepriekšējā plānošanas perioda projektiem, projekta lietderība un ieguldījums specifiskā atbalsta mērķa rezultāta rādītājos

Projekta ietvaros tiks attīstīti projektā "Vienotās neatliekamās medicīniskās palīdzības un katastrofu medicīnas vadības informācijas sistēmas un dispečeru centru izveide" ieviestie IKT risinājumi.  
NMP dienesta un ar to saistītie IKT risinājumi pašlaik tiek attīstīti divos darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes informācijas un komunikāciju tehnoloģiju platformu izveide, publiskās pārvaldes procesu optimizēšana un attīstība" projektos: 
1) vienotās neatliekamās medicīniskās palīdzības un katastrofu medicīnas vadības informācijas sistēmas attīstība (1. kārta). Tā virsmērķis ir ieviest IKT risinājumus NMP uzlabošanai Latvijas iedzīvotājiem dzīvībai un veselībai kritiskās situācijās;
2) "112 projekts". Tā virsmērķis ir uzlabot sabiedrībai sniedzamo operatīvo dienestu pakalpojumu pieejamību, pakalpojuma sniegšanas savlaicīgumu un  to kvalitāti, kā arī  nodrošināt vienota  zvanu kontaktu centra  funkcionalitāti valsts publiskās pārvaldes  vajadzībām.
Projekta ietvaros tiks attīstīta funkcionalitāte integrācijai ar "112" projektā radītajiem IKT risinājumiem, kā arī tiks pilnveidota NMP dienestam nepieciešamā specifiskā funkcionalitāte, kas ir atšķirīga no pilnveidojumiem, kas veikti projekta "Vienotās neatliekamās medicīniskās palīdzības un katastrofu medicīnas vadības informācijas sistēmas attīstība (1. kārta)" ietvaros. Abos NMP dienesta projektos tiek plānots pilnveidot koplietošanas funkcionalitāti integrācijai ar ārstniecības  iestāžu (slimnīcu) informācijas sistēmām, tomēr 1. kārtas projektā ir plānots to pilnveidot un ieviest trijās ārstniecības iestādēs, bet 2. kārtas projektā ir plānots to attīstīt, balstoties uz 1. kārtas projekta identificēto nepieciešamību (ja tāda tiks identificēta), kā arī turpināt integrāciju ar citām ārstniecības iestāžu informācijas sistēmām. Projektā netiks veikti ieguldījumi, kas dublē iepriekš "112" projektā un projektā " Vienotās neatliekamās medicīniskās palīdzības un katastrofu medicīnas vadības informācijas sistēmas attīstība (1. kārta)" veiktos ieguldījumus.
Projekta investīciju izmaksas ir 6 196 160 euro, savukārt no jauna izstrādāto risinājumu uzturēšanas izmaksas ir 948 500 euro apmērā katru gadu pēc projekta ieviešanas. Ņemot vērā esošās sistēmas plānotās (projekts "Vienotās neatliekamās medicīniskās palīdzības un katastrofu medicīnas vadības informācijas sistēmas attīstība (1. kārta)") uzturēšanas izmaksas 258 495 euro gadā (projekts "Vienotās neatliekamās medicīniskās palīdzības un katastrofu medicīnas vadības informācijas sistēmas attīstība (1. kārta)" un uzturēšanas izmaksas pirms šā projekta), kopējās uzturēšanas izmaksas gadā pēc projekta ieviešanas veidos 1 206 995 euro. Projekta dzīves ciklā uzturēšanas izmaksas veidos 12 069 950 euro, savukārt kopējās projekta izmaksas (t. sk. investīciju izmaksas) veido 18 266 110 euro. Turpmāk veikti indikatīvi sociālekonomisko ieguvumu aprēķini.
Pēc projekta īstenošanas tiks radīti sociālekonomiskie ieguvumi 26 247 768 euro apmērā 10 gadu periodā. Sociālekonomiskie ieguvumi pārsniedz projekta investīcijas un uzturēšanas izmaksas, tādējādi pamatojot projekta nepieciešamību sabiedrībai. 

